wannaphong/clean_thaiwikipedia huggingface dataset:
# เล่า ไอ่
เล่า ไอ่ (เสียชีวิต 238 ปีก่อนคริสตกาล) เป็นขันทีปลอมและขุนนางแห่งรัฐฉิน (秦国) ช่วงปลายยุครณรัฐ (戰國時代)

อัครมหาเสนาบดีลฺหวี่ ปู้เหวย์ (呂不韋) ถวายเล่า ไอ่ แก่จ้าวจี (赵姬) พระชนนีของฉินหวังเจิ้ง (秦王政) พระมหากษัตริย์รัฐฉิน ซึ่งภายหลังเป็นที่รู้จักด้วยพระนาม ฉินฉื่อหฺวังตี้ (秦始皇帝) จ้าวจีโปรดปรานเล่า ไอ่ มาก ถึงขนาดประทานบรรดาศักดิ์ฉางซิ่นโหว (長信侯) ให้แก่เขา เล่า ไอ่ จบชีวิตลงด้วยการถูกประหารหลังพยายามยึดอำนาจจากฉินหวังเจิ้ง แต่ความประพฤติผิดทางกามของเล่า ไอ่ นั้น กลายเป็นเรื่องเล่าขวัญในโอวาทสอนศีลธรรมของปราชญ์จีนมาตั้งแต่ยุคของเล่า ไอ่ เอง ขณะที่ชื่อของเขา ซึ่งในภาษาจีนเก่าแปลว่า ความประพฤติชั่วช้าตัณหากลับ นั้น ก็ได้กลายเป็นคำพังเพยเปรียบเปรยถึงความสัมพันธ์ผิดศีลธรรมทางเพศในภาษาจีนคลาสสิกKangxi Dictionary entry for Aì: "[...]故世罵淫曰嫪毐".

ประวัติ

เอกสาร ฉื่อจี้ (史記) ที่ซือหม่า เชียน (司馬遷) เขียนขึ้นเมื่อราว 94 ปีก่อนคริสตกาล ว่า เล่า ไอ่ มีองคชาตใหญ่ถึงขนาดที่ใช้แทนเพลาเกวียนได้ เรื่องนี้เป็นที่ต้องใจของลฺหวี่ ปู้เหวย์ อัครมหาเสนาบดีที่กำลังลอบมีความสัมพันธ์กับจ้าวจี พระชนนีของฉินหวังเจิ้ง ลฺหวี่ ปู้เหวย์ หวังอาศัยความสามารถทางเพศของเล่า ไอ่ มาทำให้ตนเป็นที่โปรดปรานของจ้าวจีฉื่อจี้ เล่ม 85 ว่า ฉินหวังเจิ้งเจริญพระชันษาแล้ว แต่พระชนนีจ้าวจียังสำส่อนไม่เลิก ลฺหวี่ ปู้เหวย์ ซึ่งเกรงตัวจะวายวอดถ้าผู้คนล่วงรู้ความชั่วที่ตัวทำ ก็ลอบเอาเล่า ไอ่ ชายองคชาตยักษ์ เข้ามาตั้งเป็นผู้ติดตาม วันหนึ่งให้เล่า อ้าย เสียบกงล้อไม้ไว้กับองคชาตแล้วออกเดินไปตามลำนำยั่วกาม พระชนนีทรงทราบเรื่องแล้วก็ปราถนาจะพบชายผู้นั้นในที่รโหฐาน  อย่างไรก็ดี ลฺหวี่ ปู้เหวย์ เลิกความสัมพันธ์กับจ้าวจีเสียแต่ต้นรัชกาลฉินหวังเจิ้ง และถวายเล่า ไอ่ ให้จ้าวจี โดยลฺหวี่ ปู้เหวย์ กับจ้าวจี สมคบกันจัดการตอนองคชาตเท็จเพื่อให้เล่า ไอ่ ปลอมเป็นขันทีเข้ามาในราชสำนัก ครั้นมาอยู่ในนครยง (雍) อันเป็นราชธานีชั่วคราวแล้ว เล่า ไอ่ มีบุตรสองคนกับจ้าวจี ทั้งยังอาศัยตำแหน่งหน้าที่แสวงหาประโยชน์ และซ่องสุมกำลังพลไว้กว่าหนึ่งพันคน จนเมื่อ 238 ปีก่อนคริสตกาล ฉินหวังเจิ้งรับสั่งให้ไต่สวนเล่า ไอ่ ด้วยข้อสงสัยว่าปลอมเข้ามากระทำชู้กับพระชนนี โดยหวังจะเป็นพระชนกของพระเจ้าแผ่นดินพระองค์ถัดไป เล่า ไอ่ เห็นคับขัน จึงออกหน้าเป็นกบฏต่อฉินหวังเจิ้ง โดยเอาตราประจำพระองค์ของจ้าวจีมาใช้สร้างความชอบธรรมในการออกคำสั่งของตัว แต่กองกำลังของเล่า ไอ่ นั้นขาดการสนับสนุนจากประชาชน ขาดการฝึกฝนทางทหาร และขาดจำนวนพลที่มากพอ จึงถูกปราบอย่างรวดเร็ว ฉินหวังเจิ้งให้ประหารเล่า ไอ่ โดยใช้ห้าม้าแยกร่าง จ้าวจีนั้นถูกจองจำไว้ในตำหนักของพระนางเอง บุตรทั้งสองของเล่า ไอ่ กับจ้าวจีนั้น ถูกฆ่าทิ้ง ส่วนบริวารทั้งหลายของเล่า ไอ่ ถูกเนรเทศไปดินแดนรัฐฉู่ (蜀國) เดิม

นอกจาก ฉื่อจี้ แล้ว เรื่องของเล่า ไอ่ ยังมีในเอกสาร ตงโจวเลี่ยกั๋วจื้อ (東周列國志) ที่เฝิง เมิ่งหลง (馮夢龍) เขียนในคริสต์ศตวรรษที่ 16

ความเป็นจริงทางประวัติศาสตร์

นักประวัติศาสตร์สมัยใหม่หลายคนสงสัยถึงความเป็นไปได้ในทางประวัติศาสตร์ของเรื่องเล่า ไอ่ เพราะในช่วงที่มีการเขียน ฉื่อจี้ นั้น ราชสำนักฮั่นได้แรงหนุนจากกลุ่มสาวกขงจื่อซึ่งมีวาระซ่อนเร้นเป็นความพยายามจะพรรณนาฉินหวังเจิ้งว่าเป็นบุตรนอกสมรสของจ้าวจี เนื่องจากฉินหวังเจิ้งเคยสั่ง "เผาตำรา ฝังบัณฑิต" ลัทธิขงจื่อเมื่อ 211 ปีก่อนคริสตกาล นอกจากนี้ นักวิชาการมองว่า ชื่อ "เล่า ไอ่" ซึ่งมีความหมายว่า ความประพฤติชั่วช้าตัณหากลับ ฟังดูมีสีสันเกินจะเป็นชื่อคนจริง ๆ ได้

หมายเหตุ
# ลัทธิไวษณพ
ลัทธิไวษณพ หรือ ไวษณพนิกาย เป็นนิกายในศาสนาฮินดูที่นับถือพระวิษณุเป็นพระเป็นเจ้า ผู้ยิ่งใหญ่กว่าเทพใด ๆ รวมทั้งในกลุ่มตรีมูรติพจนานุกรม ฉบับราชบัณฑิตยสถาน พ.ศ. 2554, หน้า พระองค์ยังมีพระนามอื่น ๆ อีก เช่น พระราม พระกฤษณะ พระนารายณ์ พระวาสุเทพ พระหริ เป็นต้น

นิกายนี้มีต้นกำเนิดมาจากลัทธิภควัต (หรือลัทธิบูชาพระกฤษณะ) ในสหัสวรรษที่ 1 ก่อนคริสต์ศักราช ต่อมารามานันทะได้พัฒนาลัทธิบูชาพระรามขึ้นจนปัจจุบันกลายเป็นคณะนักพรตที่ใหญ่ที่สุดในทวีปเอเชีย ลัทธิไวษณพแบ่งเป็นหลายสำนัก เช่น ไทฺวตะ เวทานตะของมัธวาจารย์ วิศิษฏาไทฺวตะ เวทานตะของรามานุชะ สมาคมกฤษณภาวนามฤตนานาชาติของภักติเวทานตสวามี คีตาอาศรมของสวามี หริหระ มหาราช เป็นต้น
# เฟลิกซ์ ดเซียร์จินสกี
เฟลิกซ์ เอดมุนโดวิช ดเซียร์จินสกี (;In isolation, Feliks is pronounced .) ชื่อเล่น  ไอออนเฟลิกซ์ เป็นนักปฏิวัติและนักการเมืองบอลเชวิคชาวรัสเซียเชื้อสายโปแลนด์ และรัฐบุรุษชาวโซเวียต ตั้งแต่ ค.ศ. 1917 จนกระทั่งเสียชีวิตใน ค.ศ. 1926 เขาเป็นผู้นำองค์กรตำรวจลับของโซเวียตสององค์กรแรก ได้แก่เชการ์และคณะกรรมการการเมืองร่วมรัฐโดยก่อตั้งองค์กรความมั่นคงของรัฐสำหรับระบอบโซเวียตหลังการปฏิวัติ เขาเป็นหนึ่งในผู้กำหนดความน่าสะพรึงสีแดงЧасть IV. На гражданской войнe. // Sergei Melgunov «Красный террор» в России 1918—1923. — 2-ое изд., доп. — Берлин, 1924 และการขจัดคอสแซ็ก

ดเซียร์จินสกีเกิดในตระกูลขุนนางโปแลนด์ในเขตผู้ว่าการมินสค์ (ปัจจุบันคือเบลารุส) เขายอมรับการเมืองแบบปฏิวัติตั้งแต่อายุยังน้อย และมีบทบาทในเกานัสในฐานะผู้จัดตั้งพรรคสังคมประชาธิปไตยลิทัวเนีย เขาถูกจับกุมบ่อยครั้งและถูกเนรเทศไปยังไซบีเรียหลายครั้งซึ่งเขาหลบหนีหลายครั้ง ดเซียร์จินสกีมีส่วนร่วมในการปฏิวัติใน ค.ศ. 1905 และดำเนินกิจกรรมการปฏิวัติเพิ่มเติมในเยอรมนีและโปแลนด์ ภายหลังการจับกุมอีกครั้งใน ค.ศ. 1912 เขาใช้เวลาสี่ปีครึ่งในคุกก่อนจะได้รับการปล่อยตัวหลังการปฏิวัติเดือนกุมภาพันธ์ใน ค.ศ. 1917 จากนั้นเขาได้เข้าร่วมพรรคบอลเชวิคของวลาดีมีร์ เลนิน และมีบทบาทอย่างแข็งขันในการปฏิวัติเดือนตุลาคมที่นำกลุ่มบอลเชวิคขึ้นสู่อำนาจ

ในเดือนธันวาคม ค.ศ. 1917 เลนินได้แต่งตั้งดเซียร์จินสกีให้เป็นหัวหน้าคณะกรรมการพิเศษรัสเชียทั้งปวง (เชการ์) ที่จัดตั้งขึ้นใหม่ โดยมอบหมายให้เขาปราบปรามกิจกรรมที่ต่อต้านการปฏิวัติในรัสเซียโซเวียต สงครามกลางเมืองรัสเซียทำให้อำนาจของเชการ์ขยายตัวขึ้น โดยเป็นการเปิดฉากการรณรงค์ประหารชีวิตหมู่ที่เรียกว่าความน่าสะพรึงสีแดง เชการ์ได้รับการจัดโครงสร้างใหม่เป็นคณะกรรมการการเมืองรัฐ (GPU) ใน ค.ศ. 1922 และต่อมาเป็นคณะกรรมการการเมืองร่วมรัฐ (OGPU) ในอีกหนึ่งปีต่อมา โดยดเซียร์จินสกียังคงเป็นหัวหน้าขององค์กรที่ทรงอำนาจ นอกจากนี้ เขาดำรงตำแหน่งผู้อำนวยการสภาโซเวียตสูงสุดแห่งเศรษฐกิจแห่งชาติ (VSNKh) ตั้งแต่ ค.ศ. 1924

ดเซียร์จินสกีเสียชีวิตด้วยอาการหัวใจวายใน ค.ศ. 1926 เขาได้รับการเฉลิมฉลองอย่างกว้างขวางในสหภาพโซเวียต โปแลนด์ และประเทศคอมมิวนิสต์อื่น ๆ ในทศวรรษต่อ ๆ มา โดยมีสถานที่หลายแห่ง (รวมถึงเมืองดเซียร์จินสค์) ถูกตั้งชื่อเพื่อเป็นเกียรติแก่เขา และเป็นหนึ่งในบุคคลสำคัญของโซเวียตเพียงไม่กี่คนที่ถูกฝังอยู่ในสุสานแต่ละแห่งในสุสานกำแพงเครมลิน ในขณะเดียวกัน เขาก็กลายเป็นสัญลักษณ์ที่โดดเด่นของการปราบปรามและความโหดร้ายต่อนักวิจารณ์ระบอบการปกครองของสหภาพโซเวียต
# กะโหลก (หน่วยวัด)
คืบ
ในทางกลับกัน
 4 กะโหลก = 1 คืบ
 8 กะโหลก = 1 ศอก
 16 กะโหลก = 2 ศอก =  วา = 1 เมตร
 32 กะโหลก = 1 วา
 640 กะโหลก = 1 เส้น
 64 000 กะโหลก = 1 คาวุต =  โยชน์
 256 000 กะโหลก = 1 โยชน์
# เครื่องอิสริยาภรณ์เอกราชและเสรีภาพ
เครื่องอิสริยาภรณ์เอกราชและเสรีภาพ  เป็นอิสริยาภรณ์ทางทหารของสาธารณรัฐประชาชนจีน สถาปนาขึ้นในปี พ.ศ. 2498 สำหรับผู้ที่มีความโดดเด่นในด้าน "ความกล้าหาญและเด็ดเดี่ยว" ในการต่อสู้กับฝ่ายปรปักษ์ของประเทศจีนที่สงครามจีน–ญี่ปุ่นครั้งที่สอง อิสริสยาภรณ์มี 3 ชั้น ได้แก่ ชั้นที่ 1, ชั้นที่ 2, และชั้นที่ 3

 แพรแถบ 

 แพรแถบบริการ
# มหาวิทยาลัยนาโงยะ
มหาวิทยาลัยนาโงยะ (, ชื่อย่อ Meidai Tokyo's Meiji University's 明大 is pronounced identically) เป็นสถาบันอุดมศึกษาในกำกับของรัฐในประเทศญี่ปุ่น ตั้งอยู่ที่เขตชิกูซะ เมืองนาโงยะ และเป็นมหาวิทยาลัยของแห่งสุดท้ายในกลุ่มมหาวิทยาลัยแห่งชาติทั้งเจ็ด ได้รับการจัดอันดับที่ 3 ของมหาวิทยาลัยที่มีการศึกษาดีที่สุดของประเทศ (อันดับที่ 72 ของโลก)Academic Ranking of World Universities (2015). ในปี ค.ศ. 2014 มีรางวัลโนเบลถึง 6 รางวัลที่เกี่ยวข้องกับมหาวิทยาลัยแห่งนี้ โดยมากเป็นอันดับที่สามรองจากมหาวิทยาลัยเกียวโตและมหาวิทยาลัยโตเกียวhttp://en.nagoya-u.ac.jp/people/nobel/index.htmlhttps://www.nobelprize.org/nobel_prizes/physics/laureates/2014/press.html

 ประวัติ 
ก่อตั้งในปี ค.ศ. 1871 ในฐานะโรงเรียนแพทย์ชั่วคราว ต่อมาในปี ค.ศ. 1939 ได้กลายมาเป็น มหาวิทยาลัยแห่งชาตินาโงยะ และในปี ค.ศ. 1947 ได้เปลี่ยนชื่อเป็นมหาวิทยาลัยนาโงยะ และกลายเป็นมหาวิทยาลัยแห่งชาติในปี ค.ศ. 2004

ในเดือนมีนาคม ค.ศ. 2012 มหาวิทยาลัยนาโงยะเป็นเจ้าภาพในการประชุมระหว่างประเทศ ในหัวข้อนวัตกรรมการแพทย์นาโนISIN 2012 . Square.umin.ac.jp. Retrieved on 2014-06-16.

 อันดับมหาวิทยาลัย 
<span style="color:White"> อันดับมหาวิทยาลัย<span style="color:Black">อันดับในประเทศ(อันดับนานาชาติ)สถาบันที่จัด อันดับQS WORLD (2019)6 (111)

จากการจัดอันดับมหาวิทยาลัยของคอกโครัลลีไซมอนส์ประจำปี ค.ศ. 2019 ได้จัดลำดับให้มหาวิทยาลัยนาโงยะอยู่ในอันดับที่ 111 ของโลก และอันดับที่ 6 ของประเทศญี่ปุ่นhttp://www.topuniversities.com/university-rankings/world-university-rankings/2019#sorting=rank+region=+country=+faculty=+stars=false+search=
# วาคึฟบังค์สปอร์คูลือบือ
วาคึฟบังค์สปอร์คูลือบือ  เป็นสโมสรวอลเลย์บอลหญิงที่ตั้งอยู่ในอิสตันบูล ประเทศตุรกี ก่อตั้งขึ้นในปี ค.ศ. 1986 โดยชนะเลิศการแข่งขันวอลเลย์บอลหญิงชิงแชมป์สโมสรโลก 4 สมัย (2014, 2018, 2019 และ 2022) ชนะเลิศการแข่งขันซีอีวีวิมินส์แชมเปียนส์ลีก 6 สมัย (ฤดูกาล 2011, 2013, 2017, 2018, 2022 และ 2023) และชนะเลิศการแข่งขันเตอร์กิชวิมินส์วอลเลย์บอลลีก 12 สมัยซึ่งเป็นหนึ่งในสโมสรวอลเลย์บอลหญิงชั้นนำของโลก

ตั้งแต่วันที่ 23 ตุลาคม 2012 ถึงวันที่ 22 มกราคม 2014 ทีมสามารถเก็บชัยชนะได้ 73 เกมในการแข่งขันระดับประเทศและระดับนานาชาติอย่างเป็นทางการทั้งหมด ซึ่งได้รับการยอมรับว่าเป็นสถิติโลกโดย กินเนสส์บุ๊ค สโมสรชนะเกมอย่างเป็นทางการทั้งหมด 52 เกมที่เล่นระหว่างฤดูกาล 2012–13 และเกมอย่างเป็นทางการทั้งหมด 51 เกมที่เล่นในปี 2013 วาคึฟบังค์ ชนะได้ถ้วยรางวัลแชมป์ทั้ง 5 รายการโดยไม่แพ้ใครในฤดูกาล 2012–13 โดยเป็นสโมสรในประวัติศาสตร์วอลเลย์บอลที่ประสบความสำเร็จอย่างมาก 

 ชื่อทีมก่อนหน้า 
 ฤดูกาล ชื่อ ค.ศ. 1986-88 กือเนชซิกอร์ตา ค.ศ. 1988-91 วาคึฟบังค์รูโตสปอร์ ค.ศ. 1991-00 วาคึฟบังค์อังการา ค.ศ. 2000-09 วาคึฟบังค์กือเนชซิกอร์ตา ค.ศ. 2009-11 วาคึฟบังค์กือเนชซิกอร์ตาทืร์คเทเลคอม ค.ศ. 2011-12 วาคึฟบังค์ทืร์คเทเลคอม ค.ศ. 2012- วาคึฟบังค์

250px|thumbnail|left|วาคึฟบังค์ในฤดูกาล 2018

 สนามเหย้า 
รายการสนามเหย้าทีมชุดใหญ่ที่ได้ลงแข่งในสมัยที่ผ่านมา
 # สนามเหย้า ฤดูกาล1หอกีฬาโบร์ฮาน เฟเลคค.ศ. 2000-162วาคึฟบังค์สปอตส์แพลิส1ค.ศ. 2016-
สนามกีฬา
thumb|300px|วาคึฟบังค์สปอตส์แพลิส
ตั้งแต่ฤดูกาล 2016/17 สโมสรได้แข่งขันในเกมในสนามเหย้าที่ วาคึฟบังค์สปอตส์แพลิส  ในเมืองอิสตันบูล สนามแห่งนี้สามารถรองรับได้ 2,000 ที่นั่ง

 สมาชิกทีมปัจจุบัน 
ฤดูกาล 2024-2025
 รายชื่อ 2024/25 # รายชื่อผู้เล่น ตำแหน่ง ส่วนสูง (ม.) น้ำหนัก (กก.) วันเกิด1 อาลี ฟรานติตัวตบหัวเสา1.85743 จันซู เอิซบัยตัวเซ็ต1.82784 อีไลดา นาซ เกอร์เกฟตัวรับอิสระ1.74605  อายชา อายคัชตัวรับอิสระ1.75627 เคียรา ฟาน ไรค์ตัวตบตรงข้าม1.88859  กาเตรีนา โบเซตตีตัวตบหัวเสา1.806210 เคนดัลล์ คิปป์ตัวตบตรงข้าม1.988511 ซีลา ชาลึชคันตัวเซ็ต1.857512 ยฺเหวียน ซินเยฺว่ ตัวบล็อกกลาง2.037815 เดนิซ อูยานิกตัวบล็อกกลาง1.947516 อายลิน อาชาร์ตัวรับอิสระ1.697217 ดาเรีย เซเบซีโอลูตัวตบหัวเสา1.856918 เซห์รา กือเนซ (C)ตัวบล็อกกลาง1.989321 บาฮาร์ อักบายตัวบล็อกกลาง1.967622 เซลิน เยเนอร์ตัวเซ็ต1.776923 มารีนา มาร์โควาตัวตบหัวเสา2.0074
# เฟเดรีโก แบร์นาร์เดสกี
เฟเดรีโก แบร์นาร์เดสกี (เกิดวันที่ 16 กุมภาพันธ์ ค.ศ. 1994) เป็นนักฟุตบอลอาชีพชาวอิตาลี ปัจจุบันลงเล่นในตำแหน่งปีกให้กับสโมสรฟุตบอลยูเวนตุสและทีมชาติอิตาลี

เขาเริ่มต้นอาชีพกับสโมสร Atletico Carrara และ Polisportiva Ponzano ต่อมาในปี ค.ศ. 2003 เขาย้ายไปฟีออเรนตีนา ต่อมาถูกปล่อยยืมตัวให้กับโกรโตเนในฤดูกาล 2013–14 และในเดือนกรกฎาคม ค.ศ. 2017 เขาย้ายไปยูเวนตุส

ส่วนในนามทีมชาติ เขาลงเล่นในหลายรุ่นอายุ และได้ลงเล่นให้กับชุดใหญ่ครั้งแรกในปี ค.ศ. 2016 ซึ่งเขาก็ได้ติดทีมชาติชุดแข่งขันฟุตบอลชิงแชมป์แห่งชาติยุโรป 2016

เขาได้รับฉายา บรูเนลเลสกี ตามชื่อของสถาปนิกที่มีชื่อเสียง เนื่องจากมีการเล่นบอลที่สวยงาม

 การทำประตูในนามทีมชาติ 

ลำดับวันที่สนามนัดที่ลงเล่นคู่แข่งสกอร์ผลการแข่งขัน1 11 มิถุนายน ค.ศ. 2017  Stadio Friuli, อูดีเน, อิตาลี  9    4–0  5–0  ฟุตบอลโลก 2018 รอบคัดเลือก

 เกียรติประวัติ 
 บุคคล 
 AIAC Football Leader Under-21 Award: 2015–16
 ทีมยอดเยี่ยมประจำการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2017
# วอลเลย์บอลหญิงเอจซาจือบาซือ
เอจซาจือบาซือ ไดนาวิท  เป็นสโมสรวอลเลย์บอลหญิงที่ตั้งอยู่ในอิสตันบูล ประเทศตุรกี ก่อตั้งขึ้นในปี ค.ศ. 1966 เป็นส่วนหนึ่งของสโมสรกีฬาเอจซาจือบาซือ ปัจจุบันสโมสรเข้าแข่งขันในลีกสูงสุดของเตอร์กิชวิมินส์วอลเลย์บอลลีก

สโมสรเป็นแชมป์ในซุลตันลาร์ลีกี ทั้งหมด 16 สมัย และ ยังสามารถคว้าแชมป์ลีกวอลเลย์บอลหญิงอิสตันบูล 11 สมัย และเตอร์กิชคัพ 9 สมัย จากปี ค.ศ.1973 ถึง 1989 ทีมได้สร้างสถิติที่ยากจะเข้าถึงในสาขานี้ด้วยการชนะ 17 ครั้งติดต่อกัน และชนะการแข่งขันซีอีวีแชมเปียนส์ลีกอีก 5 สมัย

เกียรติประวัติ
การแข่งขันระดับนานาชาติ
20px วอลเลย์บอลหญิงชิงแชมป์สโมสรโลก
ชนะเลิศ (2): 2015, 2016
20px ซีอีวีวิมินส์แชมเปียนส์ลีก
 ชนะเลิศ (1): 2015 
 รองชนะเลิศ (1): 1980 
 อันดับที่ 3 (2): 2000, 2017 
20px ซีอีวีคัพ
 ชนะเลิศ (2): 1999, 2018
20px ซีอีวีแชลเลนจ์คัพ
 รองชนะเลิศ (1): 1993

 การแข่งขันภายในประเทศ 
 เตอร์กิชวิมินส์วอลเลย์บอลลีก
 ชนะเลิศ (17): 1983–84, 1984–85, 1985–86, 1986–87, 1987–88, 1988–89, 1993–94, 1994–95, 1998–99, 1999–00, 2000–01, 2001–02, 2002–03, 2005–06, 2006–07, 2007–08, 2011–12
 เตอร์กิชวิมินส์วอลเลย์บอลแชมเปียนชิป (สิ้นสุด)
 ชนะเลิศ (11): 1973, 1974, 1975, 1976, 1977, 1978, 1979, 1980, 1981, 1982, 1983
 เตอร์กิชคัพ
 ชนะเลิศ (9) : 1998–99, 1999–00, 2000–01, 2001–02, 2002–03, 2008–09, 2010–11, 2011–12, 2018–19
 เตอร์กิชซูเปอร์คัพ
 ชนะเลิศ (5): 2011, 2012, 2018, 2019, 2020

ชื่อทีม
 เอจซาจือบาซือ (1966-2007)
 เอจซาจือบาซือ เซนตีวา (2007-2010)
 เอจซาจือบาซือ วีตรา (2010-2021)
 เอจซาจือบาซือ ไดนาวิท (2021-)

 ผู้เล่นชุดปัจจุบัน 
ข้อมูลสมาชิกทีม 2023-2024
  รายชื่อผู้เล่นฤดูกาล 2023–2024 No. ผู้เล่น  ตำแหน่ง ส่วนสูง (ม.)  2  ซิมเก อากอซ ตัวรับอิสระ  1.68 3  ตียานา บอสโควิช ตัวตบตรงข้ามหัวเสา  1.93 4  เบย์ซา อาริจึ ตัวบล็อกกลาง  1.92 5  มาร์ตีนา คเยียเนียนสกา ตัวตีด้านนอก 1.91 7  ฮานเด บาลาดิน ตัวตีด้านนอก  1.90 8  ยาเซมิน กึเวลี ตัวบล็อกกลาง  1.88 9  อเล็กซา เกรย์ ตัวตีด้านนอก  1.85 11  นาซ อายเดเมียร์ อัคยอล ตัวเซ็ต  1.86 12  เอลีฟ ซาฮิน ตัวเซ็ต  1.90 14  ยาปรัก เออร์เค็ก ตัวตีด้านนอก  1.82 15  โจวานา สเตวาโนวิช ตัวบล็อกกลาง 1.91 18  อีรีนา โวรอนโควา ตัวตีด้านนอก  1.90 88  ซีนีด แจ็ค-กีเซล ตัวบล็อกกลาง  1.96

 อดีตผู้เล่น 
  ตาอีซา เมเนซิส
  เรเชล แอดัมส์
  แนซ อายเดเมียร์
  หวัง อีเหมย์

ดูเพิ่ม
 ดูเพิ่ม วอลเลย์บอลหญิงทีมชาติตุรกี
# นีโคไล เยจอฟ
นีโคไล อีวาโนวิซ  เยจอฟ  เป็นเจ้าหน้าที่ตำรวจลับของโซเวียตภายใต้การนำของโจเซฟ สตาลิน ผู้เป็นหัวหน้าของหน่วยพลาธิการกิจการภายในประชาชนหรือเอ็นเควีดี ตั้งแต่ปี ค.ศ. 1936 ถึง ค.ศ. 1938 ในช่วงที่ได้ทำหน้าที่มากที่สุดในการกวาดล้างครั้งใหญ่

ด้วยฐานะที่เป็นประธานในการจับกุมและประหารชีวิตเป็นจำนวนมากในช่วงการกวาดล้างครั้งใหญ่ เยจอฟได้หลุดจากเป็นที่โปรดปรานของสตาลินและอำนาจ เขาถูกจับกุม, ยอมรับสารภาพถึงช่วงกิจกรรมการต่อต้านโซเวียต ต่อมาได้มีการเอ่ยอ้างว่าเขาถูกทรมานให้ยอมรับสารภาพ และประหารชีวิตในปี ค.ศ. 1940

ในช่วงเริ่มต้นของสงครามโลกครั้งที่สอง สถานะของเขาภายในสหภาพโซเวียตได้กลายเป็นศัตรูของประชาชนMarc Jansen and Nikita Petrov, Stalin's Loyal Executioner: People's Commissar Nikolai Ezhov, 1895-1940 (Hoover Institution Press, 2002:), p. 210.
# กระทรวงกิจการภายใน (สหภาพโซเวียต)
กระทรวงกิจการภายใน  ย่อว่า เอ็มวีดี (MVD) เป็นกระทรวงในสหภาพโซเวียต จัดตั้งในเดือนมีนาคม ค.ศ. 1946 ซึ่งรับช่วงต่อจากกรมการราษฎรฝ่ายกิจการภายใน อย่างไรก็ตาม สิ่งที่แตกต่างจากกรมการราษฎรฯคือ กระทรวงนี้ไม่มีหน่วยงานเกี่ยวข้องกับกิจกรรมลับ ยกเว้นในช่วงเวลา 12 เดือนตั้งแต่กลางเดือนมีนาคม ค.ศ. 1953 ถึงกลางเดือนมีนาคม ปีถัดมา
# สะพานปีนัง
สะพานปีนัง  หรือทางด่วนหมายเลข 36 เป็นสะพานทางด่วนระยะทาง 13.5 กิโลเมตร ในรัฐปีนัง ประเทศมาเลเซีย เชื่อมต่อเมืองไปรบนฝั่งแผ่นดินใหญ่ของรัฐ ข้ามช่องแคบปีนัง เชื่อมต่อกับเกลูโกร์บนฝั่งเกาะปีนัง เป็นหนึ่งในสองสะพานที่เชื่อมต่อระหว่างมาเลเซียตะวันตกกับเกาะ และยังเป็นสะพานที่ยาวที่สุดอันดับสองในประเทศมาเลเซียและอันดับห้าในเอเชียตะวันออกเฉียงใต้ ด้วยความยาวเหนือน้ำถึง 8.4 กิโลเมตร มีพิธีเปิดสะพานนี้เมื่อวันที่ 14 กันยายน ค.ศ. 1985 ปัจจุบัน ผู้รับสัมปทานและผู้บำรุงรักษา คือ พลัสเอกซ์เพรสเวย์

 ระเบียงภาพ
# ยิปมัน (ภาพยนตร์ชุด)
ภาพยนตร์ชุด ยิปมัน  เป็นซีรีส์ภาพยนตร์กำลังภายในหลายเรื่อง ที่มีจุดเริ่มต้นมาจากภาพยนตร์ชีวประวัติของ ยิปมัน เรื่อง ยิปมัน เจ้ากังฟูสู้ยิบตา ภาพยนตร์กำลังภายในของวิลสัน ยิป ที่ออกฉายเมื่อ ค.ศ. 2008 นำแสดงโดย เจิน จื่อตัน (ดอนนี่ เยน), เหริน ต๋าหัว และฝาน เส้าหวง

ภาพยนตร์มีเนื้อหาเกี่ยวกับชีวประวัติของ ยิปมัน ปรมาจารย์มวยกังฟูแบบหวิงชุน ที่มีตัวตนอยู่จริง และผ่านชีวิตในช่วงสงครามจีน-ญี่ปุ่นครั้งที่สองมาแล้ว ซึ่งได้กลายมาเป็นอาจารย์ของบรูซ ลี ที่ต่อมากลายมาเป็นนักแสดงซูเปอร์สตาร์ชื่อดังระดับโลก

 เนื้อเรื่อง 

 Ip Man ยิปมัน เจ้ากังฟูสู้ยิปตา (2008) 

ยิปมัน เจ้ากังฟูสู้ยิบตา กำกับโดย วิลสัน ยิป เขียนบทโดย เอ็ดมอนด์ หว่อง โดยเนื้อเรื่องดัดแปลงจากชีวประวัติของ ยิปมัน เจ้าสำนักศิลปะการต่อสู้ของจีน หมัดหย่งชุน ซึ่งต่อมายิปมันได้เป็นอาจารย์ของบรูช ลี พระเอกนักบู๊ผู้ล่วงลับไปแล้ว เป็นเรื่องราวของยิปมันช่วงวัยกลางคน เขาใช้ชีวิตเรียบง่ายอยู่กับภรรยาและลูกของเขาในบ้านหลังใหญ่ ไม่คุยโว ไม่รับลูกศิษย์ แต่ก็มียอดฝีมือมาท้าประลองบ่อยและชนะตลอด จนเป็นที่ล่ำลือไปทั่ว ต่อมาเกิดสงครามโลกครั้งที่สอง ญี่ปุ่นได้เข้ามารุกรานและกดขี่ชาวจีน

 Ip Man 2 ยิปมัน 2 อาจารย์บรู๊ซ ลี (2010) 

เรื่องราวเกิดขึ้นในปี ค.ศ. 1950 เมื่อยิปมันอพยพไปฮ่องกง และฝึกสอนมวยหย่งชุนในที่นั้น ก็ได้รับการยอมรับ จนทำให้เขามีศิษย์เอกมากมาย และนั่นคือจุดกำเนิดของศิษย์คนสำคัญของยิปมันคือ หลี่ เสี่ยวหลง (บรูซ ลี) กำกับโดย วิลสัน ยิป เขียนบทโดย เอ็ดมอนด์ หว่อง

 Ip Man 3 ยิปมัน 3 (2015) 

กำกับโดย วิลสัน ยิป เขียนบทโดย เอ็ดมอนด์ หว่อง ดอนนี่ เยนกลับมารับบทยิปมันอีกครั้ง และยังมี ไมก์ ไทสัน ร่วมแสดงด้วย

นักแสดง
 ตัวละคร ภาพยนตร์ ภาค 1 ภาค 2 ภาค 3ยิปมัน เจิน จื่อตัน (ดอนนี่ เยน)จาง หย่งเฉิน ลินน์ ฮุงยิปชุน หลี่ ชัคโจว ชิงฉวน เหริน ต๋าหัวโจว กวงอิ้ว คาลวิน เจิ้งกาม จันเจ้า ฝาน เส้าหวง ฝาโซ เคนท์ เจิ้ง บรูซ ลี (หลี่ เสี่ยวหลง) เจียง ไต้เหยิน เฉิน กั๋วคุน

 กระแสตอบรับ 
 ภาพยนตร์ รอตเทนโทเมโทส์ เมทาคริติก Ip Man ยิปมัน เจ้ากังฟูสู้ยิปตา 84% (25 reviews) 59% (9 reviews) Ip Man 2 ยิปมัน 2 อาจารย์บรูซ ลี 92% (26 reviews) 67% (13 reviews) Ip Man 3 ยิปมัน 3 78% (50 reviews) 57% (14 reviews)
# 553 ปีก่อนคริสตกาล
9 ปีก่อนพุทธศักราช ใกล้เคียงกับก่อน ค.ศ. 553

 เหตุการณ์ 

 วันเกิด 
 จักรพรรดิอิโตะกุ, จักรพรรดิของญี่ปุ่น (สวรรคต พ.ศ. 67)

 วันถึงแก่กรรม
# พระนางสุภัทรางคี
พระนางสุภัทรางคี (, รู้จักในพระนาม พระนางสิริธรรมา) พระมเหสีใน พระเจ้าพินทุสาร จักรพรรดิองค์ที่ 2 แห่ง จักรวรรดิเมารยะ และพระราชมารดาของ พระเจ้าอโศกมหาราช จักรพรรดิองค์ที่ 3 และ เจ้าชายวีตโศก หรือ เจ้าชายติสสะ
# เจ้าชายวีตโศก
เจ้าชายวีตโศก (, ประสูติ ศตวรรษที่ 3 ก่อนคริสตกาล) หรือ เจ้าชายติสสะ เจ้าชายแห่ง จักรวรรดิเมารยะ เป็นพระราชอนุชาร่วมพระมารดาพระองค์เดียวของ พระเจ้าอโศกมหาราช และเป็นพระราชอนุชาพระองค์เดียวที่ยังมีพระชนม์ชีพอยู่ของพระเจ้าอโศกมหาราชแต่เดิมเจ้าชายวีตโศกนับถือพวก เดียรถีย์ และคอยวิพากษ์วิจารณ์เหล่าพระภิกษุใน พระพุทธศาสนา ที่ได้รับการอุปถัมภ์จากพระเชษฐาของพระองค์ว่าจะตัดกิเลสได้อย่างไรพระเจ้าอโศกมหาราชจึงคิดอุบายให้พระราชอนุชาเปลี่ยนพระทัยมานับถือศาสนาพุทธโดยให้ข้าราชสำนักยกเจ้าชายวีตโศกขึ้นสืบราชบัลลังก์เป็นเวลา 7 วันหากพ้นกำหนดก็จะสำเร็จโทษซึ่งเจ้าชายวีตโศกก็ได้รับการดูแลอย่างดีตามแบบพระเจ้าจักรพรรดิราชทุกประการเมื่อครบกำหนดพระเจ้าอโศกจึงตรัสถามพระอนุชาว่าสบายไหมเจ้าชายวีตโศกจึงกราบทูลว่าไม่สบายเลยพระเจ้าอโศกจึงอธิบายจนพระอนุชาเข้าพระทัยและเปลี่ยนมานับถือพระพุทธศาสนา

เจ้าชายวีตโศกตัดสินพระทัยออกผนวชและปฏิบัติธรรมจนสามารถบรรลุเป็นพระอรหันต์ได้สำเร็จ
# ยาฮูเดยู
ยาฮูเดยู  เป็นภาพยนตร์แนวตลกจากประเทศรัสเซีย กำกับโดย Aleksey Nuzhnyy ภาพยนตร์เข้าฉายครั้งแรกในประเทศรัสเซียในวันที่  8 มีนาคม 2561 
และเป็นภาพยนตร์ที่ทำรายได้สูงที่สุดในรัสเซียช่วงกลางเดือนมีนาคม 2561 และในช่วงสี่วันแรกสามารถทำรายได้ถึง 5.8 ล้านดอลลาร์ ซึ่งทำให้ภาพยนตร์เรื่องนี้ติดอับดับที่เก้าของการจัดอันดับภาพยนตร์รายสัปดาห์
 อ้างอิง
# สำนักงานชั่งตวงวัดระหว่างประเทศ
สำนักงานชั่งตวงวัดระหว่างประเทศ (, อ่านว่า บูว์โรแอ็งแตร์นาซีโยนาลเดปัวเซเมอซูร์ แปลตรงตัวคือ สำนักระหว่างประเทศว่าด้วยการชั่งและการวัด ย่อ BIPM เบอีเปแอม หรือบีไอพีเอ็ม) เป็นองค์กรระหว่างประเทศว่าด้วยมาตรฐานหน่วยชั่งตวงวัด จัดตั้งขึ้นตามอนุสัญญาเมตริก เมื่อวันที่ 20 พฤษภาคม พ.ศ. 2418 สำนักงานฯ มีหน้าที่ดูแลตรวจสอบให้มาตรฐานหน่วยวัดเอสไอ (หรือแอ็สอีในภาษาฝรั่งเศส) มีความถูกต้องแม่นยำทั่วโลก โดยเฉพาะอย่างยิ่งในประเทศสมาชิก นอกจากนี้ยังมีหน้าที่ศึกษาวิจัย ให้คำปรึกษา สอบเทียบ และรักษามาตรฐานการวัดให้ถูกต้องแม่นยำ เช่น มาตรฐานมวลหนึ่งกิโลกรัม นอกจากนี้สำนักงานฯ ยังมีหน้าที่รักษาเวลาสากลเชิงพิกัดให้เป็นค่าถูกต้องเพียงค่าเดียวด้วย

ในชั้นแรก สำนักงานฯ มีประเทศสมาชิกทั้งหมด 17 ประเทศ ได้แก่ อาร์เจนตินา ออสเตรียฮังการี เบลเยียม บราซิล เดนมาร์ก ฝรั่งเศส เยอรมนี เปรู โปรตุเกส รัสเซีย สเปน สหราชอาณาจักรสวีเดนและนอร์เวย์ สมาพันธรัฐสวิส ตุรกี สหรัฐอเมริกา และเวเนซุเอลา ต่อมาประเทศไทยได้เข้าเป็นสมาชิกขององค์กรนี้ตั้งแต่ปี พ.ศ. 2455 มาจนถึงปัจจุบัน

สำนักงานฯ มีที่ตั้งที่คฤหาสน์เบรอเตยล์ (Pavillon de Breteuil) ตำบลแซฟวร์ จังหวัดโอดแซน ด้านตะวันตกของกรุงปารีส

 หมายเหตุและอ้างอิง 
 หมายเหตุ
# มาร์แชลแอมพลิฟิเคชัน
มาร์แชลแอมพลิฟิเคชัน  เป็นบริษัทสัญชาติอังกฤษ ก่อตั้งโดย จิม มาร์แชล เป็นผู้ผลิตแอมป์กีตาร์ (เครื่องขยายเสียง) ตู้ลําโพง และหูฟัง  และเป็นเจ้าของ Natal Drums ผู้ผลิตกลองชุดและบองโก ตอนนี้มาร์แชลแอมพลิฟิเคชันมีสำนักงานใหญ่อยู่ที่เบล็ตช์ลีย์ มิลตันคีนส์ บักกิงแฮมเชอร์

มาร์แชลเป็นหนึ่งในแอมป์กีตาร์ที่ได้รับการยอมรับมากที่สุดในโลก ด้วยเสียงโอเวอร์ไดรฟ์ เสียงแตกที่เรียกว่า "ครันช์" (crunch) ที่เป็นเหมือนลายเซ็นของมาร์แชล ร้านของมาร์แชลเริ่มจากการขายกลองชุด และกีตาร์ ลูกค้าของเขาเป็นนักดนตรี เช่น พีต ทาวน์เซนด์ ได้แวะเวียนมาที่ร้าน เริ่มถามหาเครื่องขยายเสียงสำหรับกีตาร์ ในเวลานั้นยังไม่มีแอมป์กีตารที่เสียงดังมากพอJim Marshall, creator of the Marshall amp, dies aged 88. The Guardian. Retrieved 5 April 2012 ต่อมาสินค้าได้รับความนิยมอย่างรวดเร็ว นักกีตาร์ที่สามารถหาตู้แอมป์เสียงใหม่และเสียงดังกว่าเดิมJim Marshall, Maker of Famed Fuzzy Amplifiers, Dies at 88. The New York Times. Retrieved 6 April 2012
# สโมสรฟุตบอลมิลล์วอลล์
สโมสรฟุตบอลมิลล์วอลล์  เป็นสโมสรฟุตบอลอาชีพในเบอร์มอนด์ซีย์ ลอนดอนตะวันออกเฉียงใต้ ประเทศอังกฤษ ปัจจุบันกำลังแข่งขันในแชมเปียนชิป ลีกระดับที่สองของฟุตบอลลีก ก่อตั้งในปี ค.ศ. 1885 ในชื่อ "มิลล์วอลล์โรเวอส์" และลงเล่นสนามเหย้าที่ย่านมิลล์วอลล์ในไอล์ออฟด็อกจนถึงปี ค.ศ. 1910 ต่อมาได้ย้ายไปเล่นที่ดิโอลด์เดนในย่านนิวครอสจนถึงปี ค.ศ. 1993 หลังจากนั้นก็ย้ายมาเล่นที่เดอะเดนจนถึงปัจจุบัน สัญลักษณ์ประจำสโมสรคือ สิงโต ซึ่งเหมือนกับฉายา ชุดแข่งขันหลักเป็นเสื้อสีน้ำเงิน กางเกงสีขาว และถุงเท้าสีน้ำเงิน 

มิลล์วอลล์ลงเล่นในฟุตบอลลีกตั้งแต่ฤดูกาล 1920–21 โดยได้เลื่อนชั้น 11 ครั้ง และตกชั้น 10 ครั้ง ส่วนใหญ่จะเล่นในลีกระดับสองและสาม แต่ก็เคยเล่นในลีกสูงสุดช่วงปี ค.ศ. 1988–90 และจบอันดับที่ 10 ในเฟิสต์ดิวิชัน นับเป็นอันดับที่สูงที่สุดของประวัติศาสตร์สโมสร ในปี ค.ศ. 2004 มิลล์วอลล์เข้าถึงเอฟเอคัพ รอบชิงชนะเลิศ และได้สิทธิ์เข้าร่วมแข่งขันยูฟ่าคัพเป็นครั้งแรกในประวัติศาสตร์ สโมสรเคยเข้าถึงรอบรองชนะเลิศของเอฟเอคัพในปี 1900, 1903, 1937, 2013 และรอบก่อนรองชนะเลิศของลีกคัพในปี 1974, 1977 และ 1995 มิลลวอลล์ยังเคยคว้าแชมป์ฟุตบอลลีกกรุปคัพในปี ค.ศ. 1983 และจบอันดับรองชนะเลิศฟุตบอลลีกโทรฟีในปี ค.ศ. 1999

ในสื่อ ผู้สนับสนุนของมิลล์วอลล์มักจะมีส่วนเกี่ยวข้องกับฮูลิแกน โดยมีภาพยนตร์หลายเรื่องที่เล่าถึงความอื้อฉาวของแฟนบอล นอกจากนี้ยังมีเพลง "โนวันไลก์อัส วีดอนท์แคร์"  สโมสรมีคู่ปรับท้องถิ่นที่สำคัญอย่างเวสต์แฮมยูไนเต็ด โดยทั้งสองฝ่ายมีการทะเลาะวิวาทนับร้อยครั้งตั้งแต่ปี ค.ศ. 1899 คู่ปรับอื่น ๆ ที่สำคัญ ได้แก่ ลีดส์ยูไนเต็ด, คริสตัลพาเลซ และชาร์ลตันแอธเลติก
# ซังก์ติเอสปิริตุส
ซังก์ติเอสปิริตุส  เป็นเทศบาลและเมืองหลักของจังหวัดซังก์ติเอสปิริตุส ตอนกลางของประเทศคิวบา เป็นหนึ่งในที่ตั้งถิ่นฐานที่เก่าแก่ที่สุดโดยชาวยุโรป เมืองก่อตั้งโดยดิเอโก เบลัสเกซ เด กูเอยาร์ ในปี ค.ศ. 1514
จากข้อมูลประชากรใน ค.ศ. 2004 เขตเทศบาลเมืองซังก์ติเอสปิริตุส มีประชากร 133,843 คน จากพื้นที่  มีความหนาแน่นประชากร 116.3/กม2 (301/ตร.ไมล์)
# บลูบลัด (อัลบั้มเอกซ์เจแปน)
บลูบลัด  เป็นสตูดิโออัลบั้มชุดที่ 2 ของวงดนตรีเฮฟวีเมทัลชาวญี่ปุ่น เอกซ์เจแปน ซึ่งในขณะนั้นใช้ชื่อวงว่า เอกซ์ อัลบั้มออกจำหน่ายเมื่อวันที่ 21 เมษายน ค.ศ. 1989 สังกัดโซนี่มิวสิกเอ็นเตอร์เทนเมนต์เจแปน เป็นอัลบั้มที่แรกที่วงได้ออกจำหน่ายกับค่ายเพลงใหญ่ อัลบั้มบลูบลัดมียอดจำหน่ายมากว่า 700,000 ชุด ติดอันดับ 6 ในชาร์ตออริคอนและอยู่ในชาร์ตนานมากกว่า 100 สัปดาห์ และซิงเกิลในอัลบั้มนี้ก็ติดอยู่ในชาร์ตใน 5 อันดับแรกอีกด้วย ในปี ค.ศ. 2007 โรลลิงสโตนเจแปนได้จัดอันดับให้อัลบั้มบลูบลัดอยู่ในอันดับ 15 ในรายการ "100 อัลบั้มร็อกญี่ปุ่นที่ดีที่สุดตลอดกาล"

 รายการเพลง 
 แผ่นเสียงลองเพลย์คู่ 

 ซีดี 

 หมายเหตุ
# ห้องกระจก
ห้องกระจก  เป็นห้องแบบบาโรกขนาดใหญ่และเป็นหนึ่งในห้องที่โดดเด่นที่สุดในพระราชวังแวร์ซายใกล้ปารีส ประเทศฝรั่งเศส ห้องโถงใหญ่และห้องโถงที่อยู่ติดกันมีจุดมุ่งหมายเพื่อแสดงถึงอำนาจของพระเจ้าหลุยส์ที่ 14 พระมหากษัตริย์ในสมัยสมบูรณาญาสิทธิราชย์ ห้องนี้ตั้งอยู่ที่ชั้นแรก (piano nobile) ของบริเวณกลางพระราชวัง หันทางตะวันตกไปยังสวนแวร์ซาย ห้องกระจกนี้เป็นฉากเหตุการณ์สำคัญทางประวัติศาสตร์หลายครั้ง เช่น การประกาศจัดตั้งจักรวรรดิเยอรมันและการลงนามสนธิสัญญาแวร์ซาย
# แวนิชชิงวิชัน
แวนิชชิงวิชัน  เป็นอัลบั้มเปิดตัวของวงดนตรีเฮฟวีเมทัลชาวญี่ปุ่น เอกซ์เจแปน ซึ่งในขณะนั้นมีชื่อวงว่า เอกซ์ อัลบั้มนี้ออกจำหน่ายเป็นแผ่นเสียงไวนิลเมื่อวันที่ 14 เมษายน ค.ศ. 1988 สังกัดค่ายเพลงเอกซ์ตาซีเรเคิดส์ ซึ่งเป็นค่ายเพลงของโยะชิกิ ฮะยะชิ เอง แม้ว่าอัลบั้มนี้จะออกจำหน่ายในค่ายเพลงอิสระ แต่ก็มียอดจำหน่ายมากกว่า 10,000 แผ่น ติดชาร์ตเพลงอิสระของออริคอน และยังติดชาร์ตหลักในอันดับที่ 19 อีกด้วย

 รายการเพลง